CELEX: 62021CN0374
Language: el
Date: 2021-06-18 00:00:00
Title: Υπόθεση C-374/21: Αίτηση προδικαστικής αποφάσεως την οποία υπέβαλε το Supremo Tribunal Administrativo (Πορτογαλία) στις 18 Iουνίου 2021 — Instituto de Financiamento da Agricultura e Pescas IP (IFAP) κατά AB, CD, EF

6.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/10
            
         
      Αίτηση προδικαστικής αποφάσεως την οποία υπέβαλε το Supremo Tribunal Administrativo (Πορτογαλία) στις 18 Iουνίου 2021 — Instituto de Financiamento da Agricultura e Pescas IP (IFAP) κατά AB, CD, EF
      (Υπόθεση C-374/21)
      (2021/C 357/13)
      Γλώσσα διαδικασίας: η πορτογαλική
      
         Αιτούν δικαστήριο
      
      Supremo Tribunal Administrativo
      
         Διάδικοι στην υπόθεση της κύριας δίκης
      
      
         Εκκαλούν: Instituto de Financiamento da Agricultura e Pescas IP (IFAP)
      
         Εφεσίβλητοι: AB, CD, EF
      
         Προδικαστικά ερωτήματα
      
      
                  1.
               
               
                  Αντιβαίνει στο άρθρο 3, παράγραφος 1, του κανονισμού (ΕΚ, Ευρατόμ) 2988/95 (1), της 18ης Δεκεμβρίου 1995, εθνική ρύθμιση κατά την οποία δεν χωρεί εφαρμογή της παραγραφής λόγω παρελεύσεως της τετραετούς ή οκταετούς προθεσμίας στο πλαίσιο διαδικασίας αναγκαστικής εκτελέσεως, δεδομένου ότι το ζήτημα αυτό μπορεί να εξετασθεί μόνο στο πλαίσιο δικαστικής προσφυγής κατά της πράξεως με την οποία διατάχθηκε η επιστροφή των αχρεωστήτως εισπραχθέντων ποσών λόγω διαπιστώσεως παρατυπίας;
                  Σε περίπτωση αρνητικής απαντήσεως στο ως άνω ερώτημα, ερωτάται:
               
            
                  2.
               
               
                  Πρέπει η τριετής προθεσμία του άρθρου 3, παράγραφος 2, του κανονισμού 2988/95 να θεωρηθεί ως προθεσμία παραγραφής της οφειλής που γεννάται με την έκδοση της πράξεως η οποία επιτάσσει την επιστροφή ποσών αχρεωστήτως εισπραχθέντων λόγω παρατυπιών κατά τη χρηματοδότηση; Η εν λόγω προθεσμία αρχίζει να τρέχει από την ημερομηνία εκδόσεως της εν λόγω πράξεως;
                  Σε περίπτωση αρνητικής απαντήσεως στο ως άνω ερώτημα, ερωτάται περαιτέρω:
               
            
                  3.
               
               
                  Αντιβαίνει στο άρθρο 3 του κανονισμού 2988/95 εθνική ρύθμιση κατά την οποία η προθεσμία [παραγραφής] της οφειλής διακόπτεται, στο πλαίσιο διαδικασίας αναγκαστικής εισπράξεως στρεφόμενης κατά των επικουρικώς ευθυνομένων για τις οφειλές της δικαιούχου της ενισχύσεως εταιρίας, με την κοινοποίηση της κινήσεως της εν λόγω διαδικασίας στα ως άνω πρόσωπα, και η αναστολή της παραμένει σε ισχύ έως ότου εκδοθεί οριστική ή τελεσίδικη απόφαση επί της ανακοπής που άσκησαν τα εν λόγω επικουρικώς ευθυνόμενα πρόσωπα;
               
            
         (1)  Κανονισμός (ΕΚ, Ευρατόμ) 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ 1995, L 312, σ. 1).